Αξιότιμη κυρία… / Αξιότιμε κύριε…,

Σας ενημερώνουμε ότι με την ανάληψη καθηκόντων στην θέση της/του Διευθύντριας/Διευθυντή του Εργαστηρίου/Κλινικής ……………… του Τομέα ………………… του Τμήματος Ιατρικής, την 00/00/2020 (*αναφέρεται το ΦΕΚ ή η Πράξη εκλογής/τοποθέτησης/ορισμού ή εάν πρόκειται για ανάθεση προσωρινών καθηκόντων Διευθυντή αναφέρεται η σχετική απόφαση/έγγραφο ανάθεσης των καθηκόντων αυτών*), αποκτήσατε την ιδιότητα υπόχρεου Δήλωσης Περιουσιακής Κατάστασης (ΠΟΘΕΝ ΕΣΧΕΣ).

Ως εκ τούτου, όπως προκύπτει από τις σχετικές διατάξεις, θα πρέπει να διερευνήσετε την υποχρέωση σας για υποβολή αρχικής δήλωσης ΠΟΘΕΝ ΕΣΧΕΣ.

Σχετικές Διατάξεις:

1. Το άρθρο 1 παρ.1 περίπτωση κα) του Ν. 3213/2003 (ΦΕΚ 309/Α΄/31.12.2003), όπως ισχύει:

*«1. Δήλωση της περιουσιακής τους κατάστασης, των συζύγων τους ή των προσώπων με τα οποία έχουν συνάψει σύμφωνο συμβίωσης και των ανήλικων τέκνων τους υποβάλλουν: [……..] κα) Οι ιατροί Διευθυντές και Συντονιστές Διευθυντές που υπηρετούν στα νοσοκομεία και τα Κέντρα Υγείας του Εθνικού Συστήματος Υγείας (ΕΣΥ), στα στρατιωτικά νοσοκομεία, σε πανεπιστημιακά νοσοκομεία, κλινικές και εργαστήρια, καθώς και στο Πρωτοβάθμιο Εθνικό Δίκτυο Υγείας (ΠΕΔΥ).»*

1. Το άρθρο 1, παρ. 2 του Ν. 3213/2003 (ΦΕΚ 309/Α΄/31.12.2003), όπως ισχύει:

*«2. Η δήλωση της παραγράφου 1 υποβάλλεται από τους υπόχρεους μέσα σε ενενήντα (90) ημέρες από την απόκτηση της ιδιότητάς τους (αρχική δήλωση). Τα επόμενα έτη, η δήλωση υποβάλλεται κάθε χρόνο κατά το διάστημα της θητείας της άσκησης της δραστηριότητας ή της διατήρησης της ιδιότητας των υπόχρεων και για το επόμενο έτος. Ειδικά για τους υπόχρεους των περιπτώσεων α΄ έως και ε΄ και ιβ΄ της παραγράφου 1 η δήλωση υποβάλλεται για τρία (3) έτη μετά από την απώλεια της ιδιότητας ή τη λήξη της θητείας…»*

1. Οι οδηγίες που δίδονται στην επίσημη ιστοσελίδα του “ΠΟΘeN” ([www.pothen.gr](http://www.pothen.gr))

Για περισσότερες πληροφορίες και διευκρινήσεις μπορείτε να καλείτε, κατά τις εργάσιμες ημέρες και ώρες, στο Κέντρο Εξυπηρέτησης Υπόχρεων για Πόθεν Έσχες, στον τηλεφωνικό αριθμό 210 4802100.